Charles Lindbergh
<s>Čarls Lindberg (; Detroit, 4. februar 1902 — Maui, Havaji, 26. avgust 1974) je bio američki pilot.</s><s>Lindberg je prvi čovek koji je samostalno preleteo Atlantski okean.</s><s>Let avionom „Duh Sent Luisa“ („The Spirit of St.</s><s>Louis“) od Njujorka do Pariza 21. i 22. maja 1927. godine trajao je 33 sata i 30 minuta.</s><s>Nakon ovog poduhvata je postao slavan u svetskim razmerama.</s>

<s>Za autobiografiju „The Spirit of St.</s><s>Louis“ 1954. godine dodeljena mu je Pulicerova nagrada.</s>

<s>Otmica sina 
Čarls Lindberg i En Morou Lindberg, ćerka diplomate Dvajta Moroua su imali šestoro dece.</s><s>Njihov sin, Čarls Augustus Lindberg III, je kidnapovan 1. marta, 1932.</s><s>Bio je dvadeset meseci star.</s><s>Leš deteta je nađen 12. maja, nekoliko milja od doma Lindbergovih.</s><s>Čarls Lindberg je identifikovao leš kao leš svog sina.</s><s>Ovo je usledilo nakon desetonedeljne intenzivne potrage, i pregovora o otkupu sa kidnaperima.</s><s>Bruno Hauptman, optuženik za ubistvo, koji je do kraja tvrdio da je nevin, je osuđen na smrt, a presuda je izvršena 3. aprila 1936.</s>

<s>Politička aktivnost i Nacistička Nemačka</s>

<s>U periodu pre ulaska SAD u Drugi svetski rat, Čarls Lindberg se intenzivno angažovao u političkoj borbi protiv američkog predsednika Ruzvelta.</s><s>Lindberg je se oštro protivio ulasku SAD u rat, smatrajući da je neophodno da se Sjedinjene Države skoncentrišu na razvijanje neprobojnog defanzivnog štita, a nikako da se uključe u rat.</s><s>Jedan od razloga za ovakav Lindbergov stav, je njegovo mišljenje da, ako bi Sjedinjene Države ušle u rat, i porazile Nemačku, Sovjetski Savez bi mogao da preuzme kontrolu nad Evropom.</s><s>Osim toga, Čarls Lindberg je imao kontroverzan (ali u to doba ne toliko neuobičajen) pozitivan stav prema eugenici, kao i ideje o borbi za opstanak bele rase.</s><s>Rasizam Čarlsa Lindberga je i u današnje vreme sporno pitanje, jer iako je davao problematične izjave i nikad se nije odrekao nacističkog odlikovanja koje je dobio, osuđivao je progon Jevreja u Nacističkoj Nemačkoj, kritikovao Hitlera, a u govoru koji nije održan zbog napada na Perl Harbor je trebalo da iznese za to vreme, iznenađujuće pozitivne stavove o crncima.</s>

<s>Čarls Lindber je bio rezervni pukovnik američkog ratnog vazduhoplovstva, i mada je u periodu pre rata dao ostavku na tu dužnost, odmah po napadu na Perl Harbor se prijavio u vojsku.</s><s>Međutim, predsednik Ruzvelt je odbio da ga primi, pod obrazloženjem da mu ne trebaju oficiri koji misle da je rat izgubljen i pre nego što je počeo.</s><s>Ipak, Lindberg je uspeo da ode na Pacifik kao civilni savetnik i da tamo izvede oko 50 borbenih letova (kao civil).</s>

<s>Spoljašnje veze</s>

<s>Američki avijatičari</s>

